ฮั่งเส็งปิดพุ่ง 398.36 จุด คาดจีนกระตุ้นเศรษฐกิจ
ฮั่งเส็งปิดพุ่ง 398.36 จุด คาดจีนกระตุ้นเศรษฐกิจ
19 ม.ค. 2559

ดัชนีฮั่งเส็งตลาดหุ้นฮ่องกงปิดปรับตัวเพิ่มขึ้นในวันนี้ โดยดัชนีฮั่งเส็งทะยาน 398.36 จุด หรือ 2.07% ปิดวันนี้ที่ 19,635.81 จุด หลังจีนเปิดเผยข้อมูลเศรษฐกิจที่ย่ำแย่ ส่งผลให้เกิดกระแสคาดการณ์ว่าจีนจะออกมาตรการกระตุ้นเศรษฐกิจประเทศ
ทั้งนี้ สำนักงานสถิติแห่งชาติจีน (NBS) เปิดเผยว่า ผลิตภัณฑ์มวลรวมภายในประเทศ (GDP) ในปี 2558 ขยายตัว 6.9% เมื่อเทียบกับปีก่อนหน้า ซึ่งเป็นระดับต่ำสุดนับตั้งแต่ปี 2533 หรือในรอบ 25 ปี และชะลอลงจากอัตรา 7.3% ในปี 2557 ขณะเดียวกัน ผลผลิตภาคอุตสาหกรรมเดือนธ.ค.ขยายตัว 5.9% เมื่อเทียบรายปี ซึ่งชะลอตัวลงจากเดือนพ.ย.ที่ขยายตัว 6.2%
               